Jakub Smolík

**Jakub Smolík**, vlastným menom *Jaroslav Jakub Smolík* (* 18. september 1959, Domažlice) je český spevák.

## Životopis
V roku 1975 založil so spolužiakom *Lubošem Trnkou* svoju prvú skupinu, nazvali ji *Travaléři*. Medzi rokmi *1978* a *1980* absolvoval vojenskú službu v Českých Budějoviciach. Na vojne založil tanečný a dychový orchester *Horizont*, spolu so skupinou získali mnoho ocenení. Po vojne v roku 1982 – 1985 absolvoval štúdium na *Ježkově konzervatoři* v Prahe. V tejto dobe začal tiež pôsobiť v rockových skupinách *Rockyt* a *Kroket*. V roku 1986 prijal spoluprácu s Luciou Bílou a *Maximem Petra Hanniga*. A práve producent Petr Hennig je objaviteľom Smolíka a tiež mu vymyslel meno Jakub – pôvodne sa totiž menoval Jaroslav po otcovi. V tomto období naspieval hit *Až se ti jednou bude zdát*, ktorý po prvýkrát odznel v programe *Pozor začínáme*.

V ďalšom roku v roku 1987 spolupracuje so speváčkami Martou Stravovou a Martinou Formanovou. Tiež vystupuje spoločne s Lukášom Vaculíkom, Miroslavom Moravcom a Dagmar Veškrnovou. V roku 1988 – 1989 absolvoval turné šesťdesiatych koncertov po celej ZSSR. V roku 1992 vydal propagačný album u kamaráta Frantu Kasla (Briami) s názvom – *Až se ti jednou bude zdát*. V tomto roku mu u firmy *Carmen* speváka Jiřího Zmožka vyšiel album – *Největší hity country zpívá Jakub Smolík*. Po tomto veľmi úspešnom CD albume mu vyšiel v roku 1992 album – *Největší hity country 2*. Na piesne *Prý chlapi nebrečí* a *Ave Maria* natočil aj videoklipy. Na koncertnom turné vystupuje s Jiřím Zmožkom a Radoslavom Brzobohatým a toto turné sa stalo veľmi úspešným.

V roku 1993 naspieval dva albumy so Šárkou Tomanovou, herečkou, speváčkou a moderátorkou. V roku 1995 natáča klip na text Vítězslava Nezvala – *O nespočetné kráse těla*. Ďalší videoklip vznikol v roku 1996. Vo videoklipu k tejto piesni si zahrala Petra Voláková a videoklip aj pieseň sa volajú – *Víš*.

Medzi rokmi 1996 – 1998 začal spolupracovať s Michalom Davidom na detských projektoch – *Písničky Ferdy mravence*,* Štědrý večer s panem Ladou* a *Méďa Béďa a jeho přátelé*. V roku 1998 natočil ďalšie dva videoklipy – *Živá láska* (s Evou Vejmělkovou) a úspešný hit *Má Jenny*. V roku 2000 spolupráce s Petrom Jandom a Alešom Brichtom – obidvaja účinkujú aj vo videoklipe *Každej si meleme svou*. Začal vystupovať na živých koncertoch so skupinou *Zlatí paroháči*. V Roku 2002 v polovici septembra odišiel do USA kde sa zúčastnil motocyklovej jazdy po slávnej *Route 66*. V roku 2003 je jeho Pražský koncert v Branickom divadle vypredaný, dvakrát za jeden deň. V polovici decembra je v ankete Český slavík zvolený skokanom roku. V roku 2005 – 9. novembra usporiadal koncert v Lucerne, kde obdržal *Zlatú dosku* za CD album – *Chci ti říct*. Na tomto koncerte vystupovali ako hostia – Lenka Filipová, Wabi Daněk, Bohouš Josef, Martin Maxa, Pepa Vojtek, Gabi Goldová a ďalší.

## Rodina a koníčky
V roku 2006 sa mu s priateľkou *Petrou* narodila dcéra *Petruška*. Vlastnil malú cukráreň v Stříbrný Skalici. I keď cukráreň prosperovala, tak s podnikaním v cukrárni skončil pre nedostatok času. Má kladný vzťah k ezoterike.

## Ocenenia
*1978 cena divákov v súťaži amatérskych umelcov *Zpěvák polabí*. (spolu s Lubošom Trnkom)
*1987 cena za najúspešnejšiu pieseň roku – *Duhová deska*
*2003 cena – Český slávik – skokan roku

## Piesňová tvorba
* 

## Diskografia
* 1992 *Až se ti jednou bude zdát* (Briami) (promo)
* 1992 *Největší hity country zpívá Jakub Smolík* (Carmen, LP,MC, CD)
* 1993 *Největší hity country II* (Carmen, MC, CD), (so Šárkou Tommanovou)
* 1993 *Vánoční country písničky 2* (Carmen, MC, CD), (so Šárkou Tommanovou)
* 1994 *Jakub Smolík country* (Tommü Records, MC, CD) (podtitul – Až se ti jednou bude zdát)
* 1995 *Country 95* (Tommü Records, MC, CD) (Jakub Smolík 1995)
* 1996 *Víš...* (Tommü Records, MC, CD) 
* 1997 *Lásky Jakuba Smolíka* (Tommü Records (sampler)
* 1997 *Country vánoce Jakuba Smolíka* (Tommü Records)
* 1998 *Jakub Smolík – The Best Of* (Tommü Records, MC, CD)
* 1998 *Jen blázen žárlí* (B&M Music, MC, CD)
* 1999 *Zachraňte milenky* (B&M Music, MC, CD)
* 2000 *Stýskání(album)|Stýskání* (B&M Music, MC, CD)
* 2002 *Dopisy lásky* (Popron Music, MC, CD)
* 2003 *Dopisy lásky – Vzpomínka na Blaník* – (Zlatá edícia) – Popron Music
* 2003 *Zlaté hity (Jakub Smolík)* (B&M Music, MC, CD)
* 2003 *Zachraňte milenky* (B&M Music, MC, CD) (vydané znovu v 1999)
* 2004 *Samotář* (Popron Music, MC, CD)
* 2005 *Chci ti říct...* (Popron Music, MC, CD)
* 2006 *36 nejkrásnějších balad* (Universal Music, CD) (2CD)
* 2007 *Řekni, že je nebe* – (Popron MUsic)
* 2008 *Jakub Smolík (DVD)* – Koncert – (Popron Music)
* 2008 *Láska se narodila o Vánocích* –  Popron Music

## Kompilácie
* 2003 *České super hity 6* – Popron Music – *19. Holka s bílou halenou*
* 2005 *Hity z české diskotéky* – Panther – *09. Prý chlapi nebrečí*
* 2006 *Tv Hity z tv seriálů a filmů * – Universal Music – *12. Sen Kovbojů* (zo seriálu Zdivočelá Země) – (2 CD)
* 2006 *Snídaně v trávě* – Universal Music – *08. Zachraňte milenky*
* 2007 *Den, kdy se vrátí láska* – Universal Music – *18. Zahrada ticha*
* 2007 *Ak nie si moja* – Universal Music – *15. Stýskání*
* 2007 *Nejlepší country výběr všech dob* – Universal Music – *17. Zachraňte milenky* (na CD 1) –(2 CD)

## Externé odkazy
* oficiálne stránky
* Zdroj článku – zivotopis.osobnosti.cz
* Video – Jakub Smolík, Petr Janda a Aleš Brichta

## Zdroj

Kategória:Českí popoví speváci
Kategória:Českí country speváci
Kategória:Českí popoví gitaristi
Kategória:Českí country gitaristi
Kategória:Osobnosti z Domažlíc